Document ID: 31998D0144

ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Φεβρουαρίου 1998 για τροποποίηση της απόφασης 88/566/ΕΟΚ για τον καθορισμό του καταλόγου των προϊόντων που αναφέρονται στο άρθρο 3 παράγραφος 1 δεύτερο εδάφιο του κανονισμού (ΕΟΚ) αριθ. 1898/87 του Συμβουλίου μετά την προσχώρηση της Αυστρίας, της Φινλανδίας και της Σουηδίας (98/144/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1898/87 της Επιτροπής, της 2ας Ιουλίου 1987, σχετικά με την προστασία της ονομασίας του γάλακτος και γαλακτοκομικών προϊόντων κατά τη διάθεσή τους στο εμπόριο (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 4 παράγραφος 2 στοιχείο β),
Εκτιμώντας:
ότι ο κανονισμός (ΕΟΚ) αριθ. 1898/87 έχει καθορίσει ως αρχή ότι οι ονομασίες του γάλακτος και των γαλακτοκομικών προϊόντων δεν μπορούν να χρησιμοποιηθούν για κανένα άλλο προϊόν εκτός από τα προϊόντα που απαριθμούνται στο άρθρο 2 7 ότι, κατ' εξαίρεση, σύμφωνα με το δεύτερο εδάφιο του άρθρου 3 παράγραφος 1 του εν λόγω κανονισμού, η αρχή αυτή δεν εφαρμόζεται κατά την περιγραφή των προϊόντων των οποίων η ακριβής φύση είναι γνωστή λόγω της παραδοσιακής χρήσης τους ή/και όταν οι ονομασίες χρησιμοποιούνται σαφώς για να περιγράψουν μια χαρακτηριστική ποιότητα του προϊόντος 7
ότι στην απόφαση 88/566/ΕΟΚ της Επιτροπής (2) απαριθμούνται τα προϊόντα που απολαμβάνουν της εξαιρέσεως αυτής 7
ότι, μετά την προσχώρηση στην Ευρωπαϊκή Ένωση της Αυστρίας, της Φινλανδίας και της Σουηδίας, τα νέα κράτη μέλη ανακοίνωσαν κατάλογο των προϊόντων που θεωρούν ότι ανταποκρίνονται, στο έδαφός τους, στα κριτήρια της προαναφερθείσας εξαίρεσης 7 ότι πρέπει, συνεπώς, να συμπληρωθεί το παράρτημα της απόφασης 88/566/ΕΟΚ, συμπεριλαμβάνοντας τα ονόματα, στην αντίστοιχη γλώσσα τους, των προϊόντων των νέων κρατών μελών που μπορούν να απολαύσουν της εξαιρέσεως αυτής 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 88/566/ΕΟΚ τροποποιείται ως εξής:
1. Τα προϊόντα που απαριθμούνται στο σημείο 1 του παραρτήματος της παρούσας απόφασης προστίθενται στο κεφάλαιο ΙΙ.
2. Τα νέα κεφάλαια Χ και ΧΙ που αναγράφονται στο σημείο 2 του παραρτήματος της παρούσας απόφασης προστίθενται σ' αυτό.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 3 Φεβρουαρίου 1998.

Labels: 3
17
18
15